LÄHIKUVASSA: ROBERT ADAMS Mitä Jeesus sanoi paluustaan?
Hei ja tervetuloa seuraamaan Lähikuvassa-ohjelmaa, -
ruotsiksi: I närbild.
Tämänpäiväinen vieraani tulee Norjasta: Robert Adams.
Hän on sydämessään etsinyt totuutta aiheesta, -
jonka pitäisi olla lähellä meidän kaikkien sydäntä.
Tuo aihe on Herramme Jeesuksen Kristuksen paluu.
Tervetuloa, Robert. - Kiitos paljon.
Puhut englantia, olethan britti. Mutta asut Norjassa. Miten päädyit sinne?
Itse asiassa äitini on norjalainen.
Hän muutti Englantiin 1950-luvulla.
Siellä hän meni naimisiin, ja siten minä synnyin.
Vartuin englanninkieliseksi.
Kotikielemme oli englanti.
En oikeastaan tuntenut norjalaisia juuriani, -
muuten kuin että vietimme Norjan kansallispäivää 17.5. -
joka vuosi Englannissa.
Isäni on englantilainen, kuten varmasti jo tulikin ilmi.
Perheenne oli kristitty.
Aivan. Vartuin helluntailaisessa kodissa Englannissa.
Olen käynyt seurakunnassa niin kauan kun muistan. Ja pyhäkoulussa.
Vartuin uskossa. Annoin elämäni Jeesukselle 12-vuotiaana.
Kävin kasteella. Olen seurannut Herraa siitä asti.
Suhtauduit uskonratkaisuusi alusta asti hyvin vakavissasi.
Aloit lukea Raamattua.
Olen nuoresta saakka ollut aina kiinnostunut Raamatun lukemisesta -
ja siitä, mitä Raamattu sanoo asioista.
Tietysti ajan mittaan -
oma raamatunluku värittyy -
muiden ihmisten mielipiteillä.
Niin kävi minullekin nuorena, -
etenkin lopunaikojen suhteen.
Aihe on kiinnostanut minua alusta asti.
Muistan nähneeni seurakunnassa elokuvan, -
joka käsitteli Jeesuksen toista tulemista.
Hän tuli keskellä yötä. Ihmisiä katosi ja muuta.
Elokuva teki minuun suuren vaikutuksen.
Aihe kiinnosti minua paljon jo silloin, noin 10-vuotiaana.
Kerran tulin koulusta kotiin.
Ketään ei ollut kotona. Tavallisesti joku oli aina kotona.
Minulla on veljiä ja sisaria.
Ajattelin: "Herra on tullut takaisin ja minut on jätetty tänne."
Se todella pelotti minua.
Kuitenkin äiti oli vain käymässä naapurissa. Hän tuli kotiin.
Käsitin, ettei Herra ole tullutkaan.
Lopunajat ja toinen tuleminen ovat olleet alusta asti sydämessäni.
Olen aina halunnut selvittää, -
mitä Raamattu sanoo niistä.
Millainen näkemys sinulla oli silloin? Millainen kuva oli muodostunut?
Elokuva, lukemani lopunaikoja käsittelevät kirjat -
sekä saarnat ja opetukset antoivat sellaisen vaikutelman, -
että Jeesus voi tulla milloin vain -
ilman mitään edeltäviä tapahtumia.
Että Hän voi tulla milloin vain, ja meidän pitää olla valmiit sitä varten.
Siksi ajattelin silloin kotiin tultuani, -
että Herra oli tullut, sillä kotona ei ollut ketään.
Mutta ajattelin, että tällainen ajatus...
Ymmärsin, että Raamattu antaa myös vaihtoehtoisia ajatusmalleja, -
toisenlaisia kuin se, että Jeesus voi tulla hetkenä minä hyvänsä.
Mikä sai sinut tekemään huomion vaihtoehtoisista näkemyksistä?
Olin Kyproksella opetuslapsikurssilla vuonna 1984.
Kurssin vierailevana opettajana oli David Pawson.
Hän opetti lopunajoista Raamatun pohjalta.
Hän kävi läpi Jeesuksen opetukset lopunajoista.
Hän esitti ne täysin eri tavalla.
Hän sanoi, että Jeesuksen mukaan ennen Hänen tuloaan -
tiettyjen asioiden pitää tapahtua: tulee ahdistuksia ja merkkejä taivaissa.
Sitten Jeesus tulisi voimassaan ja kirkkaudessaan täysin näkyvästi.
Se ei olisi mikään salainen tapahtuma, kuten silloin uskoin.
En pystynyt kumoamaan Pawsonin opetusta, -
mutta en myöskään halunnut hyväksyä sitä.
Olin kasvanut toisenlaiseen opetukseen.
Seurakunnassa kaikki laulut, saarnat ja kirjat tukivat toisenlaista opetusta.
Sen jälkeen yritin etsiä Raamatusta vasta-argumentteja, -
jotka tukisivat perinteisiä näkemyksiäni.
Yritin löytää vasta-argumentteja -
sekä rakenteen ja eskatologisen teologian, -
joka sopisi ajatteluuni.
Melkein onnistuinkin. Luulin jo selvittäneeni kaiken, -
mutta kaikki osaset eivät loksahtaneet.
Viimein sitten yksinkertaisesti päätin, että näin tahdon uskoa.
Etsintäsi ei kuitenkaan päättynyt siihen, -
vaikka pääsit tälle tietylle askelmalle.
Tapahtui jotain, joka sai sinut kaivamaan syvemmälle. Mitä se oli?
Oli vuosi 1989, -
viisi vuotta siitä, kun kuuntelin David Pawsonia.
Olin rukoilemassa.
Rukoukseni eivät liittyneet lopunaikoihin.
Rukoilin perheeni ja yleisesti asioiden puolesta.
Yhtäkkiä mieleeni tulivat voimakkaasti -
Jeesuksen sanat Raamatussa Hänen tulostaan.
Samasta luvusta, jota David Pawson käytti, Matt. 24:stä.
Siinä Jeesus ilmoitti, että Hän tulee heti ahdistuksen ajan jälkeen.
Se todella kolahti minuun.
Ajattelin: "Mutta Herra, entäpä ajatus, että tulet hetkenä minä hyvänsä?"
Sitten yksinkertaisesti minulle tuli asiasta sisäinen varmuus, -
että Herra tulee "kohta niiden päivien ahdistuksen jälkeen", -
aivan kuten Hän sanoi Matt. 24:ssä.
Sitten aloin pohtia, miten se voisi olla mahdollista.
Sen jälkeen kun luin Raamattua... Yleensä luen vuodessa -
Uuden testamentin kaksi kertaa ja Vanhan testamentin kerran.
Kun sitten luin, asiat alkoivat loksahtaa paikoilleen.
Rakentamani vasta-argumentit alkoivat kumoutua.
Pian aloin nähdä hyvin selvästi, -
että Jeesus tulee niin kuin Hän sanoi, "näiden päivien ahdistuksen jälkeen".
Näin myös Paavali ja muut apostolit -
sanoivat samaa kuin Jeesus.
Kehittelemäni argumentit kaatuivat.
Näin kaiken uudessa valossa.
Aloin tehdä muistiinpanoja -
ja muovata argumentteja uudelle näkökannalleni, -
joka oli paljon enemmän linjassa Raamatun ilmoituksen kanssa.
Minun ei tarvinnut irrottaa raamatuntekstejä asiayhteydestään -
ja yrittää yhdistellä eri raamatunkohtia luodakseni ennustuksia.
Tarvitsi vain antaa raamatunkohtien puhua puolestaan asiayhteydessään.
Sillä tavalla pystyin näkemään yhä selvemmin ja selvemmin, -
että Herran voimakkaasti sydämeeni rukouksessa laskema asia on totuus: -
ennen Hänen tuloaan on ahdistuksen aika, -
johon meidän on syytä varautua.
Pidän metodistasi hyvin paljon. Käsittelet aihetta kirjassasi.
Kuningas saapuu ― Lopun ajat ja Jeesuksen paluu.
Pidän tavasta, jolla annat meidän lukea raamatuntekstejä -
selittäen Raamatun ilmauksia ― joita on kaikkialla Raamatussa ―
ja antaen niiden selittää itse itsensä asiayhteydessään.
Mikä sai sinut kirjoittamaan kirjan?
Kuten kerroin, aloin merkitä muistiin asioita, -
jotka olivat minulle uusia Raamatussa.
Niitä kertyi ja kertyi. Lopuksi niitä oli aika paljon.
Niin paljon, että niistä saisi kirjan. Niinpä aloin kirjoittaa.
Sain ajatuksen, että minun pitäisi kirjoittaa aiheesta kirja.
Ja niinpä...
Tämä projekti on ollut käynnissä jo aika pitkään, yli vuosikymmenen
Se on tulosta monen vuoden tutkimuksesta, -
Raamatun tutkimisesta rukoillen.
Näen yhä selvemmin, että asian laita on todellakin näin.
Näitä tiettyjä raamatuntekstejä käytetään -
tavallaan sen näkemyksen mainostamiseen, johon itse kasvoin.
Mutta ne ovat tietyllä tavalla onttoja.
Tiettyjä tekstejä, joita käytetään, on irrotettu asiayhteydestään, -
ja niille on annettu muunlaisia merkityksiä.
Se on siis aika vakavaa.
Meidän on päästävä Jeesuksen sanojen ytimeen -
ja otettava Jeesuksen sanat sellaisina kuin ne ovat.
Ei ottaa palasia sieltä täältä vaan tarkastella Jeesuksen koko opetusta.
Samoin Paavalin opetusta.
Hän opettaa toisesta tulemuksesta kirjeissään.
Kun luetaan Raamattua yhtenäisesti kokonaisuutena, saamme ison kuvan.
Emme ota sanaa sieltä, lausetta tuolta -
ja yritä muodostaa jotain, mitä Paavali ja muut apostolit eivät sanoneet.
Jos ne pidetään asiayhteydessä, näemme, että Jeesus, Paavali -
ja muut apostolit puhuvat kaikki samaa. Se on täydellinen kuva.
Sama juttu Ilmestyskirjassa. Siellä esiintyy sama ilmaus, -
että ennen Jeesuksen tuloa on ahdistuksen aika.
Sitten Jeesus tulee kirkkaudessa.
Lisäksi kun Jeesus saapuu, -
Hän tulee nimenomaan perustamaan kuningaskuntaa maan päälle.
Ei niin kuin varttuessani ajattelin, että meidät huiskaistaan taivaaseen.
Tärkein syy Hänen tulolleen on, että Hän perustaa kuningaskunnan.
Me, jotka uskomme Häneen, olemme Hänen kanssaan, -
silloin kun Hän tekee sen.
Mitkä ovat tavallisimmat vasta-argumentit näkemyksellesi?
Yksi tavallinen vasta-argumentti, jonka usein kuulen, on se, -
että Jeesus voi tulla hetkenä minä hyvänsä.
He sanovat, että Jeesus tulee kuin varas yöllä.
Se tarkoittaa, että Jeesus voi tulla hetkenä minä hyvänsä.
Mutta jos tutkimme ilmausta Raamatussa, näemme, -
että Jeesus käyttää sitä myös aivan Ilmestyskirjan lopussa.
Hän sanoo Ilm. 16:ssa: -
"Katso, minä tulen niinkuin varas."
Se tarkoittaa, ettei Hän vielä silloinkaan ole tullut niin kuin varas.
Minä tulen kuin varas yöllä -ilmauksen merkitys on, -
ettei Hän tulee hiljaisesti ja salaa, -
vaan Hänen tulonsa on odottamaton ja äkillinen.
Niinhän maailma kokee Jeesuksen paluun. Se ei odota Häntä.
Herran tulo on maailmalle täysi yllätys, epämiellyttävä yllätys.
Mutta Herra sanoo Ilmestyskirjassa myös, -
että ellette valvo, Hän tulee kuin varas.
Mutta jos valvotte, Hän ei tule kuin varas.
Meille Hänen tulonsa ei ole odottamaton, epämiellyttävä yllätys, -
vaan me odotamme Häntä. Niin sanoo Paavalikin: "ette ole pimeydessä, -
niin että se päivä voisi yllättää teidät niinkuin varas".
Jeesuksen ja Paavalin opetukset ovat yhteneväiset.
Tämä on yksi esimerkki, miten pikku lause Sanassa -
on saanut eri merkityksen kuin mitä Raamattu todella sanoo.
Entäpä jakeet, että kaksi on vuoteella, toinen otetaan, toinen jää?
Tai kaksi pellolla, toinen otetaan.
Sillä on perinteisesti käsitetty, -
että tämä tapahtuma ennen suuren ahdistuksen aikaa -
voi tapahtua hetkenä minä hyvänsä.
Mutta jakeen asiayhteydessä -
Jeesus opettaa lopun ajoista.
Siinä Jeesus puhuu ensin tietyistä merkeistä maailmassa, -
sitten ahdistuksen ajasta juuri ennen Hänen tuloaan -
ja sitten tulostaan voimassa ja kirkkaudessa.
Ja sitten Hän sanoo, että sinä päivänä jotkut otetaan, jotkut jätetään.
Hän selittää sen -
Luuk. 17:ssa itse asiassa.
Siellä tämä tarkoittaa, -
että nämä kaksi ilmausta merkitsevät -
että ihminen joko kadottaa elämänsä tai pelastaa sen.
Se on hyvin selvää Luukkaan evankeliumin luvussa 17.
Voitko selittää tarkemmin?
Mitä tarkoitit puhuessasi elämän kadottamisesta ja pelastamisesta?
Jeesus sanoo nämä kaksi asiaa heti sen jälkeen, -
kun Hän sanoo, että toinen otetaan, toinen jätetään, Luuk. 17:ssä.
Näistä ilmauksista toinen merkitsee elämän pelastamista -
ja toinen elämän kadottamista.
Samassa yhteydessä Jeesus opetti Nooasta ja vedenpaisumuksesta -
sekä Lootista ja Sodoman tuhosta.
Hän siis tarkoittaa, että aivan niin kuin Nooa ja Loot selviytyivät, -
jotkut selviytyvät.
Ja niin kuin jotkut hukkuivat tai paloivat tulessa, jotkut tuhoutuvat.
Sama tapahtuu nyt. Kysymys on selviytymisestä -
tai kuolemisesta, kun Jeesus saapuu takaisin.
Se on hyvä pitää mielessä.
Kiitos. Käsittelet näitä kysymyksiä paitsi kirjassasi, -
myös YouTube-videoilla.
Rohkaisemme katsojia tutustumaan niihin. Ruutuun tulee osoite, -
josta katsojat löytävät videot ja kirjan.
Työstät myös uutta kirjaa. Mitä se käsittelee?
Se ilmestyy lähiaikoina. - Totta.
Kirja valmistuu ennen joulua [2017].
Mistä se kertoo? - Ilmestyskirjasta.
Viisi vuotta sitten Jumala alkoi puhua minulle, -
että minun pitäisi kirjoittaa Ilmestyskirjasta.
En kokenut olevani siihen pätevä. Se on vaikea kirja.
Mutta Herra laski ajatuksen. Hän antoi aikataulun. Siihen menisi viisi vuotta.
Olen nyt työstänyt sitä, -
ja kirja on pian valmis julkaistavaksi.
Voisitko kertoa hieman lisää kirjan kirjoittamisprosessista?
Kerroit, että se on ollut hyvin erityinen.
Totta. Voi sanoa, että lähestymistapa kirjaan on ollut hyvin erityinen.
Kuten sanoin, en kokenut olevani pätevä kirjoittamaan Ilmestyskirjasta.
Olen lukenut sen läpi useita kertoja. Olen lukenut monta selitysteosta.
Voisin mainita, että ensimmäisen Ilmestyskirjan selitysteoksen -
luin jo 14-vuotiaana. Se oli minulle ensimmäinen Raamatun selitysteos.
Mutta koin Herran tahtovan, että kirjoitan Ilmestyskirjasta.
Kirjoitin siitä jotain yleisesti.
Sitten Herra vaikutti niin, että minun tulisi kirjoittaa joka luvusta erikseen.
Niinpä aloin kirjoittaa. Mutta on melkoinen työ selvittää, -
mitä tarkalleen ottaen kirjoittaa Ilmestyskirjan jokaisesta eri luvusta.
Kun se oli valmis, -
koin kehotusta kirjoittaa jokaisen luvun jokaisesta jakeesta.
Se on melkoinen haaste. Tosi iso haaste.
Oli "kyllin paha" kirjoittaa joka luvusta.
Mutta Herra on auttanut minua.
Ja sen jälkeen vielä -
koin kehotusta kirjoittaa joka luvun jokaisen jakeen jokaisesta osasta.
Se on todella massiivinen projekti.
Näen silti koko ajan, -
että koko muu Raamattu sisältää avaimia Ilmestyskirjaan.
Ilmestyskirjassa on paljon kuvia ja symboliikkaa.
Niistä osa selitetään itse Ilmestyskirjassa, mutta isoa osaa ei.
Saadaksemme avaimet näihin eri kuviin -
meidän pitää tutkia kuvia muualta Raamatusta.
Samanlaista kuvakieltä on Danielin, Hesekielin, -
Jesajan, Joelin ja Psalmien kirjassa.
Kun vertaamme näitä eri tekstejä keskenään, -
voimme mielestäni löytää merkityksiä -
Ilmestyskirjan vaikeaselkoisille kuville.
Minusta oli vaikuttava huomio, -
että Ilmestyskirja on suljettu niiltä, jotka eivät tunne koko Raamattua.
Mutta jos tuntee Raamatun muutkin osat, -
omistaa avaimia myös Ilmestyskirjaan.
Nykyäänhän on joka paikkaan käyttäjänimet ja salasanat.
Oli huikea huomata, että tavallaan myös Ilmestyskirjan kuviin -
vaaditaan käyttäjänimi ja salasana.
Voin mainita yhden esimerkin.
Ilmestyskirjan 12. luvussa puhutaan naisesta synnytyskivuissa.
On ihmetelty, mitä ihmettä se tarkoittaa. Mistä kuva kertoo.
Olen lukenut monia erilaisia selityksiä, mikä tämä synnyttävä nainen on.
Mutta kun tutkimme Vanhaa testamenttia, -
löydämme sieltä käyttäjänimen. Se on Jesaja.
Meillä on myös salasana, 66. Eli Jesajan luku 66.
Jesajan luvun 66 alussa on kuva naisesta synnytyskivuissa.
Ja myöhemmin luvussa kerrotaan Kristuksen toisesta tulemuksesta.
naisella synnytyskivuissa ja Kristuksen paluulla on siis yhteys.
Siksi voimme olla varmoja, että Ilmestyskirjan kuva -
selitetään meille Jesajan kirjassa.
Se on vain yksi pieni esimerkki, miten Ilmestyskirjan merkityksiä voi avata.
Kerropa jostain kiinnostavasta löydöstä, -
joka on ollut sinulle itsellesi kirjoitusprosessissa tärkeä oivallus.
Ehdottomasti oivallus, että antaa Raamatun selittää itse itseään.
Kuten jo mainitsin, olen lukenut paljon eri tulkintoja -
Ilmestyskirjan eri asioista.
Tuntuu, että osa ihmisistä vain kopioi muita.
He tarttuvat jonkun ideaan ja kirjoittavat siitä omassa kirjassaan.
Mutta sitten...
Voisin mainita yhden pikku yksityiskohdan.
Ilmestyskirjan alussa on kirjeet seitsemälle seurakunnalle.
Kirjeistä yhdessä on lupaus Jeesukselta.
"Sille, joka voittaa, minä annan [...] valkoisen kiven -
ja siihen kiveen kirjoitetun uuden nimen". Sitä on yritetty selittää.
Mikä on tämä valkoinen kivi? Mistä on kyse?
Löysin joitain selityksiä, mutta en ollut niihin täysin tyytyväinen, -
sillä ne oli otettu Johanneksen ajalta.
Tai ihmisten kehittelemiä ajatuksia. En ollut niihin täysin tyytyväinen.
Mutta sitten löysin Raamatusta, -
että Sakarjan kirjassa puhutaan kivestä.
Sakarjan kirja puhuu kivestä, jossa on seitsemän silmää.
Myös Ilmestyskirjassa on kuva seitsemästä silmästä.
Ne kuuluvat Karitsalle eli Jeesukselle Kristukselle.
Tässä kivessä, jonka Herra antaa, on seitsemän silmää.
Ilmestyskirja sanoo, että kivessä on kirjoitettuna jotain.
Kivessä on kirjoitus.
Jeesus sanoo Ilmestyskirjassa, -
että Hänellä on varattuna uusi nimi, jonka vain Hän tietää.
Valkoisessa kivessä on uusi nimi, -
jonka tietää vain kiven saaja.
Näkemykseni on, että valkoinen kivi, joka annetaan voittajalle, -
on kuva Jeesuksesta itsestään. Siitä, että Hän antaa itsensä, -
uuden identiteettinsä ja nimensä, josta he pääsevät osallisiksi.
Samassa asiayhteydessä aivan vieressä -
Herra Jeesus sanoo, että Hän antaa salattua mannaa sille, joka voittaa.
Salattu manna on kuva siitä mannasta, -
jota säilytettiin astiassa liitonarkissa kaikkeinpyhimmässä.
Jeesus sanoo olevansa leipä, joka on tullut taivaasta, -
manna, joka on tullut antamaan meille elämän.
Se on sama ilmaus. Kun Jeesus sanoo antavansa salattua mannaa, -
Hän antaa itsensä niille, jotka voittavat.
Mannahan oli kaikkeinpyhimmässä piilossa maailman silmiltä.
Aivan samalla tavalla Jeesus on tänä päivänä -
piilossa maailman silmiltä Isän luona taivaissa.
Kerran Hän on tuleva esiin. Nämä kaksi kuvaa kertovat, -
että Jeesus antaa itsensä voittajille.
Se on yksi oivallukseni Sanasta.
Näistä asioista ei ainoastaan ole kiva tietää, -
mutta sydämelläsi on valmistaa morsianta Hänen saapumiseensa.
Mikä on pääsanomasi morsiamelle ja seurakunnalle?
Laatimani kirjan -
ja nyt työn alla olevan kirjan sanoma on se, -
että Jeesuksen omien täytyy valmistautua tuleviin aikoihin.
Heidän ei saa luulla, että Jeesus voi tulla hetkenä minä hyvänsä.
Se ei ole Jeesuksen ja apostolien opetusten mukainen ajatus, -
vaikka nuorena miehenä itsekin olin siitä varma.
Mutta tajusin Raamatusta, ettei se voi olla niin.
Kun luemme Jeesuksesta sekä Paavalista ja muista apostoleista, -
he kaikki kertovat meille, että tulee ahdistuksen aika, -
johon meidän pitää valmistautua ja joka meidän täytyy kulkea läpi -
ollaksemme valmiit vastaanottamaan Sulhasen.
Näemme sen myös Ilmestyskirjassa.
Luvussa 19 sanotaan, että morsian on itsensä valmistanut.
Eli aivan kirjan lopussa sanotaan, että morsian on itsensä valmistanut.
Samassa luvussa sanotaan, että morsian on ne pyhät.
Pyhistä on monia mainintoja koko Ilmestyskirjassa alusta loppuun.
Kiitos, Robert.
Ja vaikka Hänen paluunsa vielä viivästyisi, -
meidän tulee toki olla valmiit aina.
Jokaisen elämä voi katketa hetkenä minä hyvänsä, -
joten tulee olla joka hetki valmis kohtaamaan Hänet -
ja pitää lamppumme täytettynä öljyä.
Kiitos tästä mielenkiintoisesta keskustelusta.
Sinua voi kuulla lisää TV7-kanavalla "Kuningas saapuu" -ohjelmasarjassa.
Kiitos seurasta!
Tervetuloa seuraamaan Kuningas saapuu -ohjelmasarjaa.
Se varustaa rukoilemaan morsiamen puolesta -
sen valmistautuessa vastaanottamaan Kuningasta. Kiitos.
Taivas TV7 -kanavaa kannattaa katsoa.
Se rakentaa Jeesukseen uskovia.
Sen profeetallista sanomaa tarvitaan tässä ajassa. Saat rohkeutta uskoosi -
ja oivalluksia Jumalan profeetallisesta Sanasta nykyistä aikaa varten.
TV7:n työtä kannattaa tukea lahjoituksin ja rukouksin.
Jumala sinua siunatkoon, kun autat TV7:ää tuottamaan näitä ohjelmia.
Suomennos: Marianne Tenetz